[28]Здаецца, што слова “пажаданне” для перакладу грэчаскага слова ἐπιθυμία будзе па сваім эмацыйным змесце занадта слабым. Па-другое, яно не зусім дакладна перадае сэнс выразу σαρκικὰς ἐπιθυμίας. У дадзеным выпадку гаворка ідзе не проста пра “цялесныя пажаданні”. Дарэчы, цялесныя пажаданні могуць быць і натуральнымі, і благаславёнымі. Тут жа акцэнтуецца ўвага менавіта на дрэнных “пажаданнях”, якія ў традыцыі хрысціянскай аскетыкі называюцца жарсцямі і яны, у сваю чаргу, сапраўды звязаныя з жыццём нашай фізічнай прыроды. Варыянт аА. Надсана атрымаўся, так бы мовіць, занадта эліністычным: прамое супрацьпастаўленне ўсяго цялеснага да духоўнага. Але хрысціянства ніколі не лічыла ўсе цялесныя пажаданні дрэннымі. Кепскімі лічыліся толькі жарсці.